stanford-oval/wikipedia huggingface dataset:
Benito Juárez
Elämäkerta

Juárez syntyi San Pablo Guelataon kylässä Oaxacassa. Hänen vanhempansa olivat maanviljelijöitä, jotka kuolivat ennen hänen neljättä ikävuottaan. Juárez työskenteli maissipelloilla ja lammaspaimenena kahteentoista ikävuoteen, jonka jälkeen hän käveli Oaxacaan etsimään koulutusta ja parempaa elämää. Tuolloin hän oli lukutaidoton eikä puhunut lainkaan espanjaa.
Hänen sisarensa oli kaupungissa kokkina ja järjesti hänelle töitä palvelijana. Fransiskaani Antonio Salanueva vaikuttui pojan älykkyydestä ja järjesti hänet kaupungin seminaariin. Hän valmistui seminaarista 1827 ja lähti sen jälkeen opiskelemaan lakia.
Juárezista tuli lakimies 1834 ja tuomari 1842. Hän oli Oaxacan kuvernööri 1847–1853, jolloin hän joutui maanpakoon vastustaessaan Antonio López de Santa Annan sotilasdiktatuuria. Hän oli maanpaossa Yhdysvalloissa New Orleansissa, ja työskennellessään sikaritehtaassa osallistui suunnitelmaan (Plan de Ayutla), joka tähtäsi vallankumoukseen Meksikossa.
Diktaattori Santa Anna erosi vastustuksen vuoksi 1855 ja Juárez saattoi palata Meksikoon. Liberaalit muodostivat väliaikaisen hallituksen Juan Ruiz de Álvarezin johdolla. Uudistuksia ajoi läpi liberaalipuolueen puhdasoppinen siipi (puro) vähentääkseen katolisen kirkon ja asevoimien valtaa ja luodakseen modernin ja kapitalistisen yhteiskunnan Pohjois-Amerikan mallin mukaan. Vuoden 1855 Ley Juárez peruutti papiston ja sotilaiden etuoikeudet ja julisti kaikki kansalaiset yhdenvertaisiksi lain edessä. Vuonna 1857 liberaalit säätivät uuden liittovaltiotyyppisen perustuslain. Juárezista tuli Meksikon oikeusministeri ja varapresidentti maltillisten Ignacio Comonfortin alaisuudessa.
Konservatiivit aloittivat kapinan kenraali Félix Zuloagan alaisuudessa joulukuussa 1857. Juárez pidätettiin, mutta hän pakeni johtamaan liberaaleja Meksikon reformisodassa (Guerra de Reforma) ja otti itselleen Meksikon presidentin aseman vuonna 1857. Vuonna 1859 hän otti radikaalin askeleen ja julisti kirkon maat takavarikkoon. Huolimatta konservatiivien alkumenestyksestä liberaalit saivat tukea alueellisilta joukoilta ja sotaonni kääntyi 1860 ja México vallattiin tammikuussa 1861.
Elämäkerta > Meksikon presidenttinä

Juárez valittiin presidentiksi nelivuotiskaudelle maaliskuussa 1861 vuoden 1857 perustuslain mukaan. Maa oli tuolloin konkurssitilassa ja sodan raatelema, ja Juárez julisti ulkomaiset velat mitättömiksi. Espanja, Iso-Britannia ja Ranska reagoivat vihaisesti ja valtasivat joulukuussa 1861 Veracruzin tullitalon. Espanja ja Britannia vetäytyivät pian, mutta Ranskan keisari Napoleon III käytti tilaisuutta hyväkseen ja aloitti hyökkäyksen Meksikoon 1862, tavoitteenaan asettaa maahan Ranskan nukkehallitus. Meksikolaiset saivat voiton 5. toukokuuta 1862 Pueblassa, jota juhlitaan kansallisena juhlapäivänä (Cinco de Mayo), mutta ranskalaiset jatkoivat etenemistään ja pakottivat Juárezin ja hallituksensa pakoon maan pohjoisosaan.
Elämäkerta > Keisarin ja presidentin välienselvittely

Juárez johti oppositiota, kun ranskalaiset asettivat Itävallan herttua Ferdinand Maximilian Josephin Meksikon keisariksi 1864. Keisari Maksimilianilla oli tiettyjä liberaali- ja nationalistisympatioita, ja hän tarjosi Juárezille armahdusta ja myöhemmin pääministerin paikkaa, mutta tämä ei hyväksynyt monarkiaa tai ulkomaalaisten asettamaa hallitsijaa. Kun Yhdysvalloissa oli päättynyt oma sisällissota, se tarjosi Monroen opin mukaan Juárezin hallituksen tunnustuksen ja aseita ja varoja tasavaltalaisille. Jatkuvan vastarinnan ja Euroopassa Preussin uhan vuoksi ranskalaiset joukot alkoivat vetäytyä Meksikosta loppuvuodesta 1866. Meksikolaiset konservatiivit olivat puolestaan pettyneet liberaaliin Maksimilianiin. Vuonna 1867 viimeiset keisarin joukot lyötiin ja Maksimilian tuomittiin sotaoikeudessa kuolemaan maanpetoksesta. Huolimatta kansainvälisistä vetoomuksista hänet teloitettiin ampumalla 19. kesäkuuta ja ruumis palautettiin Eurooppaan haudattavaksi. Juárez pääsi presidenttinä palaamaan maan pääkaupunkiin.
Elämäkerta > Jatkokaudet

Juárez valittiin kiisteltynä persoonana uudelleen presidentiksi kaksi kertaa, 1867 ja 1871, jolloin hän käytti virkaansa varmistaakseen valintansa ja kukisti vastustajiensa, kuten Porfirio Díazin kapinat. Hän kuoli sydänkohtaukseen työpöytänsä ääressä Méxicossa 1872. Häntä seurasi presidentin virassa oikeusministeri Sebastián Lerdo de Tejada.
Aiheesta muualla

Kuvia tai muita tiedostoja aiheesta Benito Juárez Wikimedia Commonsissa
Michal Smola

Michal Smola MM-kisoissa 2008
Michal Smola (21. joulukuuta 1981) on tšekkiläinen suunnistuksen MM-mitalisti. Hän edustaa kansainvälisellä seuratasolla ruotsalaista Södertälje Nykvarn Orienteriä ja kotimaassaan Zlín-nimistä suunnistusseuraa. Hän myös asuu Zlínissä.
Smola on kolminkertainen nuorten maailmanmestari. Tähän asti ainoan aikuisten MM-mitalinsa hän saavutti vuoden 2008 Olomoucin kotikisoissa, voittaen hopeaa keskimatkalla.
Saavutukset > MM-kilpailut

2003 28. pitkällä matkalla
2004 31. keskimatkalla ja 17. viestissä
2006 neljäs pitkällä matkalla, 40. keskimatkalla ja viides viestissä
2007 15. sprintissä, 7. pitkällä matkalla ja 9. viestissä
2008 hopeaa keskimatkalla, 13. pitkällä matkalla ja neljäs viestissä
Saavutukset > EM-kilpailut

2002 31. keskimatkalla ja 27. pitkällä matkalla
2004 36. keskimatkalla ja 7. viestissä
2006 17. keskimatkalla, 14. pitkällä matkalla ja neljäs viestissä
2008 48. sprintissä, 14. keskimatkalla, 21. pitkällä matkalla ja viides viestissä
Saavutukset > Nuorten MM-kilpailut

1999 36. pitkällä matkalla
2000 kultaa keskimatkalla, neljäs pitkällä matkalla ja kultaa viestissä
2001 pronssia keskimatkalla, pronssia pitkällä matkalla ja kultaa viestissä
Saavutukset > Maailmancup

2002 79. kokonaispisteissä
2004 38. kokonaispisteissä
2005 23. kokonaispisteissä
2006 9. kokonaispisteissä
2007 14. kokonaispisteissä
2008 18. kokonaispisteissä
Baldissero d’Alba

| Baldissero d’Alba |
| --- | --- |

 vaakuna
Valtio:   Italia
Alue:  Piemonte
Maakunta:  Cuneo
Pinta-ala:  
 – Kokonaispinta-ala:  15,0 km²
Väkiluku:  1 054
Postinumero:  12040
Infobox OKVirheellinen NIMI-arvo: 
Baldissero d'Alba on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 1 054 vuonna 2017.
Middletown (Delaware)

| Middletown |
| --- | --- |

 lippu

Valtio:  Yhdysvallat
Osavaltio:  Delaware
Piirikunta:  New Castle
Pinta-ala:  
 – Kokonaispinta-ala:  32,75 km²
 – Josta vettä:  0,34 km² 
Väkiluku (2020):  23 192
 – Väestötiheys:  710 as./km²
Lempinimi::  Diamond Town of the Diamond State
 
 https://www.middletown.delaware.gov 
Infobox OKVirheellinen NIMI-arvo: 
Middletown on kunta (town) Delawaren osavaltiossa, Yhdysvalloissa. Sen väkiluku oli 23 192 vuonna 2020. Kunta sijaitsee New Castlen piirikunnassa.
Väestö

Vuonna 2020 Middletownin 23 192 asukkaasta valkoisia oli 61,7 %, mustia 27,8 %, aasialaisia 3,8 % ja alkuperäisasukkaita 0,1 %. 11,0 % asukkaista puhui kotonaan jotain muuta kieltä kuin englantia ja 8,7 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Middletown (Delaware) Wikimedia Commonsissa
Delawaren osavaltio
| --- | --- |
Piirikunnat:   Kent  New Castle  Sussex 
Kaupungit:   Delaware City  Dover (pääkaupunki)  Harrington  Lewes  Milford  New Castle  Newark  Rehoboth Beach  Seaford  Wilmington 
Kunnat (town):   Bellefonte  Bethany Beach  Bethel  Blades  Bowers  Bridgeville  Camden  Cheswold  Clayton  Dagsboro  Delmar  Dewey Beach  Ellendale  Elsmere  Farmington  Felton  Fenwick Island  Frankford  Frederica  Georgetown  Greenwood  Hartly  Henlopen Acres  Houston  Kenton  Laurel  Leipsic  Little Creek  Magnolia  Middletown  Millsboro  Millville  Newport  Ocean View  Odessa  Selbyville  Slaughter Beach  Smyrna  South Bethany  Townsend  Viola  Woodside  Wyoming 
Kylät:   Arden  Ardencroft  Ardentown
Ayacuchon taistelu

Ayacuchon taistelu oli yhteenotto 9. joulukuuta 1824 Antonio José de Sucren johtamien vallankumouksellisten perulaisten ja suurkolumbialaisten, sekä Perun varakuningas José de la Sernan komentamien espanjalaisvaltaa kannattaneiden rojalistien välillä. Taistelu päättyi Sucren joukkojen voittoon, Perun ja Bolivian itsenäisyyteen ja lopulta koko espanjalaisvallan romahtamiseen Etelä-Amerikassa.
Tausta

Vallankumoukselliset olivat Perun itsenäisyyssodan aikana menettäneet Liman rojalisteille ja menetyksen johdosta Simón Bolívarille ja Antonio José de Sucrelle myönnettiin lisää valtaa tilanteen ratkaisemiseksi. Bolívar ja Sucre ottivatkin pienimuotoisen voiton rojalistien joukoista Juninin taistelussa kesäkuussa 1824, minkä jälkeen Bolívar jatkoi joukkoineen kohti Limaa ja Sucre jätettiin vastaamaan odotettua rojalistien vastahyökkäystä vastaan puolustautumisesta. Rojalistien hyökkäystä johti Perun varakuningas José de la Serna. La Serna ei uskonut varsinaisesti rojalistien mahdollisuuksiin voittaa koko sota, mutta hän halusi perustaa väliaikaishallituksen, sekä kutsua maan valtaistuimelle jonkun Bourbon-suvun prinssin. La Sernan johtamat 9 300 sotilasta ottivat asemat Sucren joukkojen pohjoispuolelta lähellä Ayacuchon kaupunkia noin 300 kilometriä Limasta kaakkoon. Sucren johtamiin joukkoihin kuului 5 780 sotilasta pääasiassa Perusta ja Suur-Kolumbiasta. Sucre vetäytyi miehineen eri puolilta syvien rotkojen suojaamalle Quinuan tasangolle, jotta La Sernan suurikokoisempi armeija ei voisi piirittää hänen joukkojaan. Joukot oli jaettu neljään divisioonaan.
Taistelu

Rojalistit hyökkäsivät Sucren joukkoja vastaan aamulla 9. joulukuuta. Hyökkäys kohdistui kenraali José María Córdoban komentamaa oikeaa sivustaa vastaan. Hyökkäys ja sitä seurannut toinen hyökkäys epäonnistuivat, samoin kuin rojalisti Antonio Monetin komentama hyökkäys Sucren keskustaa vastaan. Rojalistien epäonnistuneiden hyökkäysten jälkeen Córdoba komensi kolumbialaiset pistinhyökkäykseen pakottaen rojalistien vasemman siiven vetäytymään. Rojalistien rivien hajotessa Sucren ratsuväki ja reserviin jätetty jalkaväki aloitti hyökkäyksensä ja rojalistien reservi jäi oman hyökkäyksensä seurauksena mottiin. Taistelu oli lopulta ohi vain noin 80 minuuttia kestäneen yhteenoton jälkeen ja päättyi Sucren johtamien vallankumouksellisien voittoon.
Seuraukset

Vallankumouksellisten puolella tappiot olivat jääneet huomattavan vähäisiksi. He menettivät vain 300 miestä kaatuneina ja 600 haavoittuneina. Vastaavasti rojalistien tappiot olivat suuret. Rojalistit menettivät 1 400 miestä kaatuneina, 700 haavoittuneina ja 2 500 jäi vangeiksi. Erityisen vakava isku rojalisteille oli suuren joukon tärkeimmistä upseereista jäätyä vangeiksi. Heidän mukanaan oli varakuningas La Serna, 15 kenraalia, 16 everstiä ja 68 everstiluutnanttia. Taistelu saikin lempinimen kenraalien taistelu. Rojalisteille annettiin kunnialliset antautumisehdot ja La Serna suostui vetämään rojalistien joukot Perusta. Peru oli nyt itsenäinen ja Sucre siirtyi taistelun jälkeen Pohjois-Perun maakuntaan, jonka hän julisti itsenäiseksi Bolívarin mukaan Bolivian nimellä. Viimeinen suuri rojalistijoukko Etelä-Amerikassa antautui Callaossa vuonna 1826, mikä teki lopun espanjalaisvallasta alueella.
Taistelukenttä nykyisin.
Antautuminen Ayacuchossa, maalaus vuodelta 1924.
Bell UH-1 Iroquois

| UH-1 Iroquois |
| --- | --- |
 Yhdysvaltain merijalkaväen UH-1N helikopteria tankataan Irakissa vuonna 2004
Tyyppi:  kuljetushelikopteri
Alkuperämaa:   Yhdysvallat
Valmistaja:  Bell Helicopter
Ensilento:  20. lokakuuta 1956
Valmistusmäärä:  >16 000 
Bell UH-1 Iroquois on Bell Helicopter -yhtiön valmistama sotilaskuljetushelikopteri. Koneesta on myös kaksi siviiliversiota, Bell 204 ja 205. Kopteri, lempinimeltään "Huey", palveli Yhdysvaltojen asevoimia muun muassa Vietnamin sodassa erilaissa tehtävissä ja on historian käytetyin sotilashelikopteri. Malli otettiin käyttöön vuonna 1959 ja se oli ensimmäinen Yhdysvaltain asevoimain käyttöön ottama turbiinikäyttöinen helikopteri.
Kehityshistoria > 204-sarja

Vuonna 1952 Yhdysvaltain armeija totesi käytössään olleet helikopterit tarpeisiin nähden liian suuriksi, alitehoisiksi ja kalliksi huoltaa. Seuraavana vuonna armeija avasi suunnittelukilpailun uudesta kuljetuskopterimallista, jonka tuli soveltua erityisesti haavoittuneiden evakuoimiseen. Helmikuussa 1955 kahdestakymmenestä ehdokkaasta kilpailun voittanut Bell sai tilauksen kolmen arviointikappaleen rakentamisesta. Koekappaleiden tunniste oli XH-40.
XH-40 suoritti ensilentonsa vain 16 kuukautta suunnittelutyön alkamisesta, 26. lokakuuta 1956 Fort Worthissa Texasissa. Konetta lensi Bell-yhtiön koelentäjä Floyd Carlson. Sarjatuotanto alkoi vuonna 1959. Kopterille annettiin myös uusi tunnus, HU-1, ja nimi Iroquois, Pohjois-Amerikan itäosissa asuneen alkuperäiskansan mukaan. HU-1-tunnus kääntyi nopeasti arkikielessä muotoon Huey. Vaikka vuoden 1962 aselajien yhtenäisessä tunnusuudistuksessa koneen tunnukseksi vaihtui UH-1, koneeseen viitataan edelleen yleisimmin sen lempinimellä.
Hueytä kehitettiin edelleen 60-luvun aikana. 204-sarjaan kuului kolme päävarianttia. Alkuperäistä HU/UH-1A:ta seurasi tehokkaammalla moottorilla ja laajennetulla matkustamolla varustettu UH-1B vuonna 1960. UH-1C:n moottori vieläkin tehokkaampi ja tästä syystä malliin kuuluivat myös uusi roottori ja pidempi pyrstö.
Vuonna 1962 Yhdysvaltain merijalkaväki valitsi Hueyn uudeksi rynnäkkötukikopterikseen. Tarkoitusta varten kehitetty UH-1E-variantti perustui UH-1B:hen, mutta esimerkiksi koneen elektroniikka vaihdettiin merijalkaväen standardien mukaiseksi, eräät rakennusmateriaalit vaihdettiin paremmin suolavettä sietäviksi ja koneeseen lisättiin roottorijarru, jotta se olisi turvallisempi laivojen kansilla. Tästä mallista muokattiin edelleen variantit K (etsintä- ja pelastuskopteri) ja L (rahtikopteri).
Kehityshistoria > 205-sarja

Kopterin kuljetuskapasiteetin lisäämiseksi 204-sarjan koria päätettiin pidentää metrillä. Ensimmäinen tätä uutta 205-korimallia käyttänyt Huey-variantti oli UH-1D, joka tuli käyttöön jo ennen C-varianttia. Mallin moottori oli jälleen tehokkaampi ja roottori isompi, joskin käytännössä Vietnamin ylänkö-alueilla kone ei ohuen ilman vuoksi ollut enää edeltäjiään voimakkaampi. D-malliin voitiin myös asentaa huomattavasti enemmän ja raskaampia asejärjestelmiä kuin edeltäjiinsä.
Vuonna 1964 Yhdysvaltain ilmavoimat tilasi jälleen voimakkaammalla moottorilla varustetun UH-1F-mallin, jonka alkuperäinen tehtävä oli palvella strategisia ohjustukikohtia. Myöhemmin mallia käytettiin myös erikoisjoukkojen operaatioihin Kaakkois-Aasiassa, ja siitä kehitettiin edelleen psykologisiin operaatioihin erikoistunut P-malli.
Yöoperaatioita varten suunniteltiin 205-runkoinen UH-1H, jota oli mahdollista lentää vain instrumenttien varassa. Tästä edelleen kehitetty EH-1H erikoismalli oli tarkoitettu elektroniseen sodankäyntiin. Lisäksi Hueytä tuotettiin myös lisenssillä Yhdysvaltain liittolaismaissa, missä sille annettiin eri tunnuksia.
Kehityshistoria > 212-sarja

Vuonna 1970 käyttöön tullut UH-1N Twin Huey oli ensimmäinen kaksimoottorinen UH-1-malli. Turbiinien sovittamiseksi kone rakennettiin 205:stä edelleen laajennetun 212-rungon ympärille. Bell Helicopters suunnitteli koneen alun perin Kanadan ilmavoimien tilauksesta, mutta kone tuli myös laajasti Yhdysvaltain asevoimien käyttöön. Mallista valmistettiin myös 7 erikoiskuljetusversiota Yhdysvaltain presidentin käyttöön.
2000-luvun alussa Yhdysvaltain asevoimat ryhtyi uudistamaan UH-1N-laivastoaan. Verrattuna 1N:ään uusi UH-1Y Venom sisältää modernisoidut hallinta- ja havainnointilaitteet, uudistetun, nelilapaisen roottorin sekä rakenteellisia parannuksia. UH-1Y:tä alettiin tuottaa päivityspakkauksena olemassa oleviin 1N-malleihin vuonna 2004 ja ensimmäiset koneet otettiin käyttöön seuraavana vuonna. Vanhojen 1N-mallien päivittäminen lopetettiin 2008 ja 1Y-mallista ryhdyttiin valmistamaan kokonaan uusia yksilöitä.
Aiheesta muualla

Kuvia tai muita tiedostoja aiheesta UH-1 Wikimedia Commonsissa
Myllykoski (kaupunginosa)

| Myllykoski |
| --- | --- |
 Myllykosken kirkko
 Kaupungin kartta, jossa Myllykoski korostettuna.
Kaupunki:  Kouvola
Suuralue:  Anjalankoski
Kaupunginosa nro:  31
Väkiluku:  6 618  (2015)
Osa-alueet:  Myllykoski  Saviniemi  Kurkimäki  Keskikylä  Yläpää  Kattelus  Rautakorpi  Jääränmaa  Havukka
Postinumerot:  46800 Myllykoski  46800 Ummeljoki  46860 Keltakangas
Naapurikaupunginosat:  Inkeroinen  Sippola  Muhniemi  Kiehuva (Valkeala)  Aitomäki (Valkeala)  Utti (Valkeala)  Koria (Elimäki)
Myllykoski on Kouvolan kaupunginosa ja tilastoalue, Anjalankosken suuralueella. Sen alueella sijaitsee Myllykosken taajama, joka on entisen Anjalankosken kaupungin keskustaajama. Asukkaita Myllykoskella on noin 6 500, joista suurin osa (noin 6 000) asuu Myllykosken taajamassa.. Myllykoski on väkiluvun mukaan Kouvolan suurin kaupunginosa ja tilastoalue.
Myllykosken tilastoalueeseen kuuluu myös Keltakankaan, Ummeljoen ja Rautakorven alueet.
Osa-alueet > Asuinalueet (taajama)

Myllykoski
Saviniemi
Kattelus
Viiala
Kurkimäki
Osa-alueet > Kylät (haja-asutusalue)

Yläpää
Rautakorpi
Havukka
Jääränmaa
Osa-alueet > Teollisuusalueet

Myllykosken tehdasalue
Viialan teollisuusalue
Keltakankaan liike- ja teollisuusalue
Keltakankaan kaatopaikka-alue
Aiheesta muualla

Kuvia tai muita tiedostoja aiheesta Myllykoski (kaupunginosa) Wikimedia Commonsissa
Bernarr Macfadden

Macfadden esittää  Michelangelon veistosta “Daavid” 1905
Bernarr Macfadden (16. elokuuta 1868 Mill Spring, Missouri, Yhdysvallat – 12. lokakuuta 1955) oli liikuntakulttuurin edustaja. Hän yhdisti kehonrakennukseen ravitsemuksen ja terveyttä koskevia teorioita. Hän perusti lehtiyhtiö Macfadden Publicationsin.
Elämänvaiheet

Bernarr Macfadden oli alkuperäiseltä nimeltään Bernard Adolphus McFadden, mutta hän muutti nimensä saadakseen siihen vaikutelman suuremmasta voimasta.  Macfadden perusti Physical Culture -nimisen lehden 1899 ja loi myöhemmin kustannuskonsernin, johon kuului muun muassa elokuvalehti Photoplay ja roskalehti The New York Graphic. Hän oli aikansa kuuluisuuksia, jonka tuttavapiiriin kuuluivat Shirley Temple, Clark Gable, Franklin D. Roosevelt, Will Rogers ja Rudolph Valentino. Uransa huipulla hän omisti hotelleja ja kerrostalon New Yorkissa.
Hän yritti perustaa uskonnon, jonka taustana olisi ollut liikuntakulttuuri. Hän väitti, että hänen elämänohjeitaan noudattamalla ihminen voi elää 150-vuotiaaksi. Hän oli naimisissa neljä kertaa ja hänellä oli seitsemän lasta. Hän kuoli virtsateiden tulehdukseen.
Michal Sýkora

| Michal Sýkora> Henkilötiedot |
| --- | --- |
Syntynyt: 5. heinäkuuta 1973 (ikä 51) Pardubice, Tšekkoslovakia
Kansalaisuus:   Tšekki
Jääkiekkoilija
Pelipaikka:  puolustaja
Maila:  vasen
Pituus:  196 cm
Paino:  106 kg
Pelaajaura
Pääsarjaura:  1990–2004
Seurat:  HC Pardubice (CŠL/ČEL) Kansas City Blades (IHL) San Jose Sharks (NHL) Chicago Blackhawks (NHL) Indianapolis Ice (IHL) HC Sparta Praha (ČEL) Tampa Bay Lightning (NHL) Philadelphia Flyers (NHL)
NHL-varaus:  123. varaus, 1992 San Jose Sharks
Michal Sýkora (s. 5. heinäkuuta 1973 Pardubice, Tšekkoslovakia) on tšekkiläinen entinen jääkiekkopuolustaja ja kaksinkertainen maailmanmestari. Hän pelasi urallaan NHL:ssä yhteensä 267 runkosarjaottelua tehopistein 15+54=69 ja seitsemän playoff-ottelua tehden yhden syöttöpisteen. Jäähyminuutteja kertyi yhteensä 185. Isokokoinen Sýkora oli voittamassa Tšekille maailmanmestaruutta vuosina 1996 ja 2000.
Ura > Maajoukkueura

| Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Kultaa | Wien 1996 | jääkiekko |  |
|  Kultaa | Pietari 2000 | jääkiekko |  |
Maa:   Tšekkoslovakia
| Alle 18-v. EM-kilpailut  | Alle 18-v. EM-kilpailut  | Alle 18-v. EM-kilpailut  |  |
|  Kultaa | Tšekkoslovakia 1991 | jääkiekko |  |
Sýkora edusti Tšekkiä Salt Lake City olympiakisoissa 2002. Hän pelasi myös MM-kilpailuissa vuosina 1996, 2000 ja 2002, joista kaksi ensimmäistä turnausta päättyi maailmanmestaruuteen. Sýkora voitti vuoden 1996 turnauksen tehotilaston lukemalla +14 ja hänet valittiin tähdistökentälliseen. Sýkora voitti myös vuoden 2000 MM-kilpailujen puolustajien piste- ja maalipörssin tehoilla 5+3=8 ja hän oli pelipaikastaan huolimatta Tšekin paras maalintekijä. Sýkora valittiin turnauksen tähdistökentälliseen. Hän pelasi myös maailmancupissa vuonna 1996. Yhteensä Sýkora on pelannut 69 A-maaottelua tehopistein 9+14=23.
Sýkora edusti myös Tšekkoslovakiaa alle 18-vuotiaiden EM-kilpailuissa vuonna 1991, jolloin hän voitti Euroopan-mestaruuden.
Ura > Uran jälkeen

Sýkora perusti uransa jälkeen The Golden Investment -nimisen yrityksen ja lainasi siihen pääomaa muun muassa entisiltä pelikavereiltaan Vladimír Růžičkalta, Robert Kousalilta, Tomáš Kubalíkilta, Jaroslav Hlinkalta, Roman Červenkalta ja useilta muilta. Sýkora onnistui muutamassa vuodessa kadottamaan näitä varoja yli kahdeksan miljoonan euron edestä, ja velkojat vaativat keväällä 2023 alkavassa oikeudenkäynnissä vastauksia siihen, mihin rahat ja varat ovat kadonneet. Sýkora menetti itse muun muassa kaksi taloa ja väittää olevansa varaton.
Valmentajaura

Sýkoran pikkuveli Petr pelaa HC Pardubicen Extraliga-joukkueessa ja hän on aiemmin pelannut myös 12 NHL-ottelua.
Middletown Township (New Jersey)

| Middletown Township |
| --- | --- |

Valtio:  Yhdysvallat
Osavaltio:   New Jersey
Piirikunta:  Monmouth
Pinta-ala:  
 – Kokonaispinta-ala:  150 km²
 – Josta vettä:  46 km² 
Väkiluku (2020):  67 106
 – Väestötiheys:  440 as./km²
 
 https://www.middletownnj.org 
Infobox OKVirheellinen NIMI-arvo: 
Middletown Township on kunta (township) New Jerseyn osavaltiossa, Yhdysvalloissa. Sen väkiluku oli 67 106 vuonna 2020, ja se oli Monmouthin piirikunnan suurin kunta.
Väestö

Vuonna 2020 Middletown Townshipin 67 106 asukkaasta valkoisia oli 93,1 %, aasialaisia 3,4 % ja mustia 1,0 %. Vuonna 2019 9,1 % asukkaista puhui kotonaan jotain muuta kieltä kuin englantia ja 7,4 % asukkaista oli syntynyt ulkomailla.
Kuvia kunnasta

Middletown Townshipin kunnantalo.
Aiheesta muualla

Kuvia tai muita tiedostoja aiheesta Middletown Township (New Jersey) Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Mikko Heliövaara

Heliövaara vuonna 1989. Kuva: Kuvasiskot.
Mikko Ahti Heliövaara (23. elokuuta 1929 Tampere – 2. marraskuuta 2011) oli suomalainen arkkitehti.
Henkilöhistoria

Heliövaaran vanhemmat olivat Aatto Heliövaara ja Lempi Löfgren. Hänen puolisonsa vuodesta 1953 oli arkkitehti Marianna Helena Avellan. Kari Heliövaara (s. 1954), Eero Heliövaara (s. 1956) ja Jaakko Heliövaara (s. 1960) ovat heidän lapsiaan. Heliövaara tuli ylioppilaaksi 1948 ja valmistui arkkitehdiksi Teknillisestä korkeakoulusta 1956. Hänellä oli yhteinen arkkitehtitoimisto puolisonsa kanssa vuodesta 1963.
Heliövaara suunnitteli urallaan runsaasti kohteita puolustusministeriölle ja puolustusvoimille. Hän on suunnitellut muun muassa Upinniemen varuskunnan päävartion ja kirkon sekä Pansion varuskunnan aliupseerikerhon.